Majlis Daerah Tangkak

Majlis Daerah Tangkak merupakan Pihak Berkuasa Tempatan (PBT) yang mentadbir Daerah Tangkak, Johor Darul Ta'zim.
Pada asalnya, nama daerah yang baru diwujudkan di negeri ini ialah daerah Ledang. Nama tersebut telah diambil bersempena dengan nama sebuah gunung iaitu Gunung Ledang, gunung tertinggi di negeri Johor. Kemudian, pada 7 Disember 2015, Sultan Johor Sultan Ibrahim Ismail ibni Sultan Iskandar telah memberi perkenan nama "Tangkak" bagi menggantikan nama daerah Ledang .

Sejarah 
Majlis Daerah Tangkak ditubuhkan pada 1hb Ogos 1976 merupakan gabungan 9 buah Majlis Tempatan iaitu Tangkak, Kebun Baru, Sagil, Bukit Kangkar, Sungai Mati, Serom, Bukit Gambir, Grisek dan Kundang Ulu.

Lembaga Pengurus Tangkak 

Lembaga Kesihatan Tangkak

Lembaga Bandaran Tangkak 

Majlis Bandaran Tangkak

Majlis Daerah Tangkak

Pada 01hb Januari 2009 Mukim Kesang telah diambil oleh Majlis Daerah Tangkak daripada Majlis Perbandaran Muar hasil daripada Majlis Daerah Muar Selatan   persempadanan semula kawasan. Ini menjadikan Majlis Daerah Tangkak kini terdiri daripada gabungan 6 Mukim dan 10 buah Majlis Tempatan.

Pusat pentadbiran Majlis Daerah Tangkak terletak di Tangkak iaitu kira-kira 203 km dari Barat Laut Johor Bahru (30 km dari utara Bandar Muar).Pentadbirannya meliputi kawasan seluas 97,991.99 hektar dengan jumlah pegangan dianggarkan sebanyak 31,627 pada tahun 2015.

Statistik terkini jumlah penduduk Majlis Daerah Tangkak adalah seramai 132,778 iaitu meliputi juga seluruh Daerah Tangkak yang berkeluasan 242,142.50 ekar atau 97,991.99 hektar.

Rujukan

Pautan luar 
 Portal Rasmi Majlis Daerah Tangkak

Daerah Tangkak
Tangkak
Daerah Tangkak